Waar l&#234  die probleem | Health24
Waar l&#234  die probleem
Ek wil net vir Bill sê dat ek seker te sag is in ons verhouding. Ek skree nie op hom nie, ek gil nie op hom nie, ek vloek hom nie. Ek is altyd kalm al woed dit hier binne in my. Ek is nie depresief of baie kwaad soos jy dink nie, ek is net baie teleurgesteld omdat die persoon van wie ek so baie dink, so min van my kan dink.. Ek praat altyd mooi en met respek met hom. Ek hammer nooit op enigeiets nie. Die probleem gaan nie oor hy so baie op sy eie dinge gaan doen nie, maar wel dat hy sê ek laat hom niks toe nie. Die probleem is dat ek eerlik is, maar ek word daarvan beskuldig dat ek lieg. (Hier voel ek soos ' n wurm en dit het my eie waardes en goeie kwaliteite laat smeul tot as, ek voel klein en pateties, ens… ) Die probleem is dat ek hom toelaat om sosiaal te verkeer met vriende en vriendinne, maar ek word beskuldig dat ek jaloers is.
Bill, my lewens maat is werklik ' n baie goeie man en ons doen wel dinge saam en nie vir een oomblik glo ek dat hy ontrou is aan my nie. Ek laat hom toe om dinge saam met sy mans vriende te doen omdat ek hom alleentyd met sy vriende gun en daar is niks om oor bekommerd te wees oor sy vriende nie want hulle is almal goeie en opgevoede mans. Ek laat hom toe om met enige persoon te gesels (al is sommige dames terterig) omdat ek hom vertrou en in hom glo. Ek vertel altyd die waarheid omdat dit selfrespek toon.